
   4980 Златоград, област Смолян, ул. ”Стефан Стамболов”№1
тел: 03071 20-48; www.zlatograd.bg, е-mail: obs_zlatograd@abv.bg


ПРОТОКОЛ № 38

На 21.11.2024 г., (четвъртък) от 15:00 часа, в залата на Общински съвет Златоград се проведе Тържествено заседание на Общински съвет Златоград, свикано на основание чл. 23, ал. 4, т.1 от ЗМСМА. 
В заседанието участваха: Захари Сираков – Областен управител на област Смолян, Мирослав Янчев – кмет на Община Златоград, г-жа Елмира Угорлиева - Пехливанова - Зам.-кмет на Община Златоград,  инж. Елка Чаушева – Секретар на Община Златоград, Кметове на населени места и кметски наместници. Участваха представители на духовните настоятелства, директори и служители на общинска администрация Златоград, медии и гости. 
Тържественото заседание бе открито в 14:00 часа с прозвучаване на Химна на Република България.

Г-жа Кръстева: Уважаеми господин Областен управител, уважаеми господин Янчев, уважаеми представители на институции, скъпи гости, скъпи Златоградчани, имам честта да открия Тържественото заседание на Общински съвет Златоград, по случай 113 години от Освобождението на Златоград и 113 години от Балканската война. Тържественото заседание ще се протече при следния дневен ред: 
1. Тържествена церемония по случай 21 ноември - Празник на Златоград, 113 години от Освобождението на Златоград и 113 години от Балканската война. 


2. Награждаване на ученици от Община Златоград с Грамота за постигнати постижения на областно, национално и международно ниво. 

 Г-жа Кръстева подложи на гласуване с вдигане на ръка, така предложения дневен ред. 
Общинските съветници гласуваха с 12 гласа „за“, 0 „против“,  0 „въздържал се“ – приема се дневния ред. 
Г-жа Кръстева: Кворумът е 12 общински съветници. 


ДНЕВЕН  РЕД :

1. Тържествена церемония по случай 21 ноември - Празник на Златоград, 113 години от Освобождението на Златоград и 113 години от Балканската война. 


2. Награждаване на ученици от Община Златоград с Грамота за постигнати постижения на областно, национално и международно ниво. 



***********************************************************

По т.1 от дневния ред: Тържествена церемония по случай 21 ноември - Празник на Златоград, 113 години от Освобождението на Златоград и 113 години от Балканската война. 

Г-жа Кръстева: Уважаеми колеги, скъпи гости, имам честа и удоволствието да Ви представя децата от детската градина „Радост“, които ще ни поздравят по повод празника на града. 

Децата от ДГ „Радост“, поздравиха всички присъстващи в залата с песен и стихотворение, посветени на гр. Златоград. 

Г-жа Кръстева: Учениците от „Антим I“ ще представят кратък рецитал. 

Учениците от „Антим I“ поздравиха всички в залата с рецитал посветен на Златоград. 

Г-жа Кръстева благодари на всички участници. 
Г-жа Кръстева: Днес, 21 ноември, заставаме отново пред паметта и историята, за да почетем един от най-светлите и съдбоносни дни за нашия град — ден, в който миналото, настоящето и бъдещето на Златоград се срещат. Навършват се 113 години от освобождението на града— дата, утвърдена с Протокол №5 от 13.11.1912г. на временната управа и записана завинаги в сърцата на нашата общност като „местен народен празник“ . 
21 ноември. 
Това е ден на памет и признателност. 
Ден, в който свеждаме глава пред силата и смелостта на нашите предци, които са мечтали за свободен Златоград и са работили за него с любов и всеотдайност.
[bookmark: _heading=h.e0ljf076z53t]​ Този ден съчетава в себе си вековен копнеж, мечта, предавана от поколение на поколение в белите, вкопани в земята къщи, под покрива на нашата най-стара църква „Успение Богородично“ и в първото килийно училище.
​113 години ни делят от онези величави и трудни времена, но нека по-често си припомняме завета на предците ни. Златоград, наричан някога Беловидово, а после Даръдере, е успял да съхрани българското през най-тежките изпитания.
 ​Днес ние сме наследници на този златен корен. Нашият град, с възрожденската си атмосфера и топлина, е жив пазител на тази памет. Но това е и ден, в който поглеждаме към себе си — ние, които днес имаме честта и отговорността да продължим делото на нашите предци. Вярвам, че нашата сила е в единството, в диалога, в общите дела. В това да поставяме Златоград над всичко, за да го има, за да пребъде.
Нека този празник ни припомни, че Златоград не е просто място на картата на България— той е дом, памет, корен, мисия. 
Честит празник, Златоград!
Честит празник на всички жители на община Златоград!
Дълбок поклон пред всички онези герои – знайни и незнайни, които са дали живота си, за да можем ние, нашите поколения да живеят свободно и щастливо!
Честит празник!

***************************


По т.2 от дневния ред: Награждаване на ученици от Община Златоград с Грамота за постигнати постижения на областно, национално и международно ниво

Г-жа Кръстева: Със свое решение – И 542, по Протокол № 37 от проведено редовно заседание на Общински съвет – Златоград на 11.11.2025 г., Общински съвет Златоград 
РЕШИ:
Във връзка с 21 ноември- празник на град Златоград, за  постигнати резултати на областно, национално или международно ниво награждава с Грамота за постигнати резултати на областно, национално или международно ниво следните ученици:

· К. Ю. К. от ІVа клас, ОУ „Васил Левски“, гр. Златоград –  І-во място на Областно математическо състезание „Стоян Попратилов“.

· Е. В. И. от ІVа клас, ОУ „Васил Левски“, гр. Златоград - ІV-то място на Областно  математическо състезание „Стоян Попратилов“.

· Д. В. Ш. от ІІІб клас, ОУ „Васил Левски“, гр. Златоград  –  ІV-то   място на Областно математическо състезание „Стоян Попратилов“.

· М. Л. И. от II клас в СУ „Свети княз Борис I“ село Старцево – класиран на  I място в областен математически турнир ,,Черноризец Храбър''  Смолян и III място на областно математическо състезание ,,Стоян Попратилов'' гр. Смолян.

· К. А. М. от II клас в СУ „Свети княз Борис I“ село Старцево  – класиран на  IV място на областно математическо състезание ,,Стоян Попратилов'' гр. Смолян.

· Е. Б. М. от III клас в СУ „Свети княз Борис I“ село Старцево – класирана на I място на областно математическо състезание ,,Стоян Попратилов’’  гр. Смолян.

· Б. Б. И. от III клас в СУ „Свети княз Борис I“ село Старцево – класиран на I място на национален конкурс за рисунка на тема: ,,Златна есен-плодовете на есента ’’ гр. Севлиево

· Д. К. Х. от VI клас в СУ „Свети княз Борис I“ село Старцево – класиран  III място на областно математическо състезание ,,Стоян Попратилов’’  гр. Смолян.

· Н. С. Б. от VIll клас в СУ „Антим I“ град Златоград, национален кръг на Националното състезание по речеви и комуникативни умения на английски език.
· П. С. Д. от Х клас в СУ „Антим I“ град Златоград, класиран на II-po място на XXXlV Есенен математически турнир ”Черноризец Храбър”, гр. Смолян.
· [image: ] А. З. К. от V клас в СУ „Антим I“ град Златоград,  II -ро място на XXXIV Есенен математически турнир „Черноризец Храбър”, гр. Смолян и II място на Х областно математическо състезание „Стоян Папратилов”.
· Е. М., ученичка от IХ клас в СУ „Антим I“ град Златоград, получила Сертификат за креативност, оригинален глас и вдъхновение от националния конкурс ”Кой искам да бъда- среща с моето бъдеще”.
· И. В. К. от VII клас в СУ „Антим I“ град Златоград, получил Диплом за изключително представяне на финалния кръг по английски език на Международната ученическа олимпиада КИНГС.
· М. И. М. от VII клас в СУ „Антим I“ град Златоград , получил Дипломи втора и трета степен по български език и литература, човекът и природата и математика в Международната ученическа олимпиада „Кингс”.
· В. Г. П. от VIII клас в СУ „Антим I“ град Златоград, класиран на III място на Х областно математическо състезание „Стоян Папратилов”[image: ]
· Л. Е. К. от VIII клас в СУ „Антим I“ град Златоград, завоювани призови места в международен плувен турнир „Swimming cup Plovdiv“,изключителни постижения в областта на плувния спорт и за достойно представяне на Община Златоград.
· Д. С. М. от Х клас в СУ „Антим I“ град Златоград, класиран на I място на XXXIV Есенен математически турнир „Черноризец Храбър”, гр. Смолян.

· М. С. З. от V клас в ОУ „Васил Левски“ село Ерма река, за постигнати високи успехи и постоянство в учебната дейност. 

· А. С. Ч. от II клас в ОУ „ Св. Св. Кирил и Методий “ село Долен за активно участие в творчески прояви , фестивали и извънучилищни дейности за издигане авторитета на училището и общината.     
                       
· Е. С. Ч. от V клас в ОУ „ Св. Св. Кирил и Методий “ село Долен за активно участие в творчески прояви , фестивали и извънучилищни дейности за издигане авторитета на училището и общината.   

· И. В. М. от VII клас в ОУ „ Св. Св. Кирил и Методий “ село Долен за активно участие в творчески прояви , фестивали и извънучилищни дейности за издигане авторитета на училището и общината.

· [bookmark: _GoBack]И. К. Б.  от VII клас в ОУ „ Св. Св. Кирил и Методий “ село Долен за активно участие в творчески прояви , фестивали и извънучилищни дейности за издигане авторитета на училището и общината.      


Г-жа Кръстева и г-жа Хаджийска връчиха Грамотите на децата и подариха по една книга. 
Г-жа Кръстева: Уважаеми колеги, скъпи гости, това беше една от най-приятните части от тържественото заседание, тъй като е свързана с децата на Златоград. Ние се гордеем с техните постижения и им желаем много успехи и да носят миналото, настоящето и бъдещето в сърцата си, да летят, но винаги да се връщат в нашата община. Някой желае ли да вземе думата? Заповядайте г-н Янчев. 
Г-н Янчев: Уважаема госпожо Кръстева, уважаеми господин Областен управител, уважаеми госпожи и господа Общински съветници, скъпи гости на заседанието, съграждани, днес е един много специален ден, отбелязваме годишнина от Освобождението на Златоград. Ден, в който трябва да си спомним за онази сила на златоградчани, на жителите на общината, която са показали в годините, за да може днес Златоград общината да изглежда по този начин. Ние днес обаче не трябва да се обръщаме само към миналото, а трябва да обърнем поглед към бъдещето, към нашите деца, които също ще бъдат носители на факела на нашите традиции и дори на постижението напред. Неслучайно днес 22 деца получиха грамоти, признание за труда си и това всъщност е нещото, което ни обединява всички нас – техните успехи. И сме си дали сметка, че грижите към младите хора е грижа за бъдещето на нашата община. Днеска не само да бъде празник, годишнина от освобождението, а да бъде празник на единството, да бъде празник на младите хора. Честит празник на всички!
Г-жа Кръстева: Колеги, поради изчерпване на дневния ред закривам Тържественото заседание и Ви приканвам да се включите в останалите мероприятия обявени за празника на града. 



Госпожа Кръстева, закри Тържественото заседание.





ЕМИЛИЯ КРЪСТЕВА
Председател на Общински съвет Златоград

	
Изготвил протокола:  
Елмира Топчиева-Меркова
Гл. специалист „Канцелария ОбС“

